google/wiki40b huggingface dataset:
Cottonbreen

Cottonbreen er en isbre i Antarktis, beliggende på sørsiden av Clare Range i Victoria Land. Den er om lag 18 kilometer lang og strekker seg seg østover mellom Sperm Bluff og Queer Mountain. Sammen med Mackaybreen fyller den det brede bassenget som åpner seg mot Granite Harbour.
Breen ble oppdaget av den andre geologiske ekspedisjonen (november 1911 – februar 1912) under Robert F. Scotts sørpolsekspedisjon. Gruppens leder, Thomas Griffith Taylor, kalte opp breen etter professor Leo A. Cotton ved geologiinstituttet ved University of Sydney. Cotton hadde tidligere deltatt i Nimrod-ekspedisjonen (1907–09).
Kimberley-prosessen

Kimberley-prosessen eller Kimberley Process Certification Scheme (KPCS) er en prosess som er laget for å sikre at rådiamanter kommer fra områder som ikke har pågående konflikter som følge av diamantutvinning. Sertifiseringen skal sikre at diamanter som omsettes ikke er såkalte konfliktdiamanter eller bloddiamanter.

Årsaker

Borgerkrigene i Liberia og Sierra Leone på 1990-tallet ble finansiert gjennom illegale diamanter, også kalt konfliktdiamanter. Dette ble skildret i filmen Blood Diamond fra 2006. Slike diamanter blir ofte kalt for bloddiamanter og er erkjent som et humanitært problem. I håp om å fremme fred i landet forbød FNs sikkerhetsråd i 1998 for første gang en opprørsbevegelse, UNITA i Angola, å eksportere diamanter. Siden dette viste seg å være ineffektiv og UNITA åpenbart kunne fortsette å selge diamanter møttes flere sørafrikanske, diamantproduserende land i Kimberley i Sør-Afrika i mai 2000 for å finne en måte å håndtere problemet. Møtet ble fulgt opp med et vedtak i FNs generalforsamling (Resolution 55/56 fra 1.des 2000). Dette førte til Kimberley-prosessen, som er i kraft siden 2003 og som sier at diamanter kan kun omsettes hvis offisielle opprinnelsessertifikater foreligger.

Kritikk

Flere stemmer innenfor prosessen mener at man er for unnfallende ovenfor åpenbare brudd på overenskomsten som smugling, pengevask og brudd på menneskerettighetene i gruvene. Den pågående diskusjonen (høst 2010) om diamantene fra Zimbabwes store Marange diamantdagbrudd er i tråd med overenskomsten eller ikke, viser ifølge kritikerne at en bedre definisjon for konfliktfrie diameter er nødvendig.
Vinden fra slettene

Handling

Vinden fra slettene handler om Zachary-familien, som legger sitt hat på Kiowa-indianerne. Det oppstår konflikter da det kommer for en dag at deres egen adoptivdatter Rachel (Audrey Hepburn) er av indiansk herkomst.
Finneskatten

Finneskatten, eller finnskatt, finnkaup, lappeskatt eller sameskatt, var en skatt som samene (tidligere kalt «finner») på det området vi i dag kaller Nordkalotten måtte betale til øvrigheten; enten til kongen eller til noen som hadde rett til å kreve inn på hans vegne. Begrepet er mest brukt i sagalitteraturen. Ordet skatt (norrønt skattr) ble brukt på avgift som ble innkrevd fra områder utenfor riket; før 1300-tallet betalte ikke nordmenn skatt, de ble «skattlagt» med leidang.
Den eldste kilde til finneskatten er fra slutten av 800-tallet, da Ottar fra Hålogaland besøkte England førte til nedtegning av hans historie.. Finneskatten var Ottars viktigste inntektskilde. Stormennene reiste på finneferd i de samiske områdene og krevde inn skatt og handlet med samene. Ottar forteller at hver mann ble skattlagt etter ætt og byrd, og regner opp hva den rikeste måtte betale: 15 mårskinn, 5 reinskinn, 1 bjørnefell, 1 kofte av bjørneskinn eller oterskinn, 2 stk 60 alen lange skipsreip av hval- eller kobbehud, og 10 amber fjær.
I begynnelsen av vikingtiden var det altså håløyghøvdingene som krevde inn skatten. Torolv Kveldulvsson og hans forfedre Torgarætten hadde i generasjoner innkrevd finneskatt. Egils saga nevner at Torolv Kveldulvsson flere ganger dro nord og østover. På en av ferdene, muligens i slutten av 880-årene, forteller sagaen om ulike folkeslag i nord: «Torolv fór denne vinteren òg til Finnmarka, og hadde med seg nære hundre mann. Han fór fram som vinteren før, hadde kjøpstemne med finnene (samene) og fór vidt omkring i Finnmarka. Han drog langt austpå, og da ferda hans spurdest der, kom det kvener til han og sa at de var sende til han av kong Faravid av Kvenland. De fortalte at karelerne herja i landet hans, og derfor ville han be Torolv komme dit og hjelpe han.»
Etter hvert ble det den norske kongemakten som overtok innkrevingen av finneskatten, og kongen kunne dermed gi retten til å dra på finnferd som «len» til en stormann.
Senere måtte samene også betale skatt til Sverige og Russland. I 1326 ble nordmennenes og russernes skatterett overfor samene fastslått i Traktaten med Novgorod, og begge land kunne deretter kreve skatt fra samene fra Lyngen-Balsfjordområdet til Kolahalvøya.
Finneskatten var opprinnelig en veidemannsskatt, men fra 1530 var det to slags finneskatt i Finnmark. Sjøfinneskatten som ble betalt med penger og tørrfisk, og fjellfinneskatten som ble betalt med skinn, innlandsfisk og penger. Det sies at finneskatten var 10 ganger større enn hva storbøndene i Trøndelag måtte betale på samme tid. På 1600-tallet ga Kalmarkrigen nordmenn enerett til å skattelegge sjøsamene. Da kong Frederik III i 1666 overdro krongodsene i Nord-Norge til Joachim Irgens av Vestervik så fulgte også retten til lappeskatten med. Grensene mellom Danmark/Norge og Sverige ble satt i 1751.
Jakob Maslø Dunsby

Landslaget

Han ble tatt ut i Norges tropp til U19-EM 2019 i Armenia.
Skytterfisker

Utseende

Disse fiskene har en høy kropp, som er flattrykt fra sidene. Ryggfinna sitter langt bak, og ryggen danner en rett linje fra ryggfinne til munn. Munnen kan skytes fram, og underkjeven stikker ut. Fiskene er som regel små, men Toxotes chatareus kan bli 40 cm.

Adferd

Skytterfisker er bemerkelsesverdig treffsikre; voksne fisker treffer nesten alltid blink på første skudd. De kan fange insekter som sitter nesten to meter høyt. Dette skyldes delvis godt utviklet syn, men også evnen de har til å kompensere for refraksjonen som oppstår når lys går fra luft til vann. Dette gjør de ved å svømme rett under byttet der forvrengingen er minst. 
Når et bytte er oppdaget, stikker skytefisken snutespissen opp av vannet og sprøyter en vannstråle på offeret. Fisken gjør dette ved hjelp av en grop den har i ganen. Den presser tunga mot denne gropa, og lager en smal kanal. Så lukker den gjellelokkene, og presser en kraftig vannstråle gjennom kanalen.
Vannstrålen som blir produsert på denne måten, kan bli to til tre meter lang, men fiskene klarer ikke å treffe byttet nøyaktig på lengre hold enn 1 til 1,5 m. Hvis det første skuddet ikke slår byttet i vannet, fortsetter skytefisken å prøve. Unge skytefisker begynner å skyte når de er omtrent 2,5 cm lange, men de er unøyaktige i begynnelsen, og må lære ved erfaring.
Skytterfiskene foretrekker å hoppe opp av vannet, og fange insekter med munnen, dersom det er mulig.

Økonomisk betydning

Det foregår fiske på flere av artene.
Noen av de mindre artene er populære akvariefisker.
Kuatuniana

Utseende

Xylorhizini er middelsstore til nokså store, brunspraglete trebukker. Kroppen er langstrakt og sylindrisk.
Artene har svært effektive kamuflasjefarger, sammen med en noe uregelmessig kroppsform gir det dem veldig god kamuflasje.

Levevis

Som de fleste andre trebukker borer larvene i ved.

Utbredelse

Arten er bare kjent fra Fujian-provinsen i Kina.
Odd Fellow logen Orion

Rana Broderforening I.O.O.F. (1971)

Den 6. april og den 12. mai 1970 ble det avholdt to møter i Mo i Rana, med det formål å utrede mulighetene for etableringer av en Odd Fellow broderforening med Odd Fellow logen Øyfjell i Mosjøen som moderloge.
Den 5. juni 1971 ble Rana Broderforening I.O.O.F. deretter innviet av DDSS Odd Landmark fra distrikt nr. 6. Ved grunnleggelsen hadde broderforeningen 21 medlemmer.

Selvstendig loge (1972)

Den 22. september 1972 ble en søknad om å instituere en loge sendt Store Sire. Den 2. desember samme år ble logen instituert av Stor Sire Arne Espelund med 120 søstere og brødre tilstede.
I slutten av 1974 hadde logen 34 medlemmer, og inntil da hadde den avholdt sine møter i leide lokaler i et av Mo i Ranas hoteller. I 1974 inngikk logen en leieavtale med St. Johanneslogen Midnatsols Deputasjonsloge i Mo i Rana, og den 11. januar 1975 ble lokalene innviet av Stor Sire Arne Espelund og Stor Marsjall Knut Bråten.
Den 3. desember 1983 ble logens ordenshus LM13 innviet i Lars Meyersgt. 13 i Mo i Rana.
I 1988 hadde logen mer enn 100 medlemmer, og i 1990 førte dette til opprettelsen av den nye Odd Fellow logen Yggdrasil.
Logebygget benyttes idag av Odd Fellow leiren Helgeland, Rebekkaleiren Trollfjell, Odd Fellow logene Orion og Yggdrasil, og Rebekkalogene Grotten og Rose.
Mon Homme

«Mon Homme» er en fransk poplåt komponert av Maurice Yvain med tekst av Albert Willemetz og Jacques Charles. Sangen er også kjent under sin engelske oversettelse «My Man», oversatt av Channing Pollack.

Historie

Sangen ble opprinnelig skrevet i Frankrike og ble en hitlåt for Mistinguett i 1916. Den ble gjort populær i den engelskspråklige verden da sangartisten Fanny Brice spilte den inn i 1921. Det ble en svært suksessfull innspilling som ble innlemmet i Grammy Hall of Fame Award i 1999.
Balladeversjonen som Brice spile inn ble modifisert av Billie Holiday, som la til elementer av jazz og blues. Holidays versjon ble også populær, selv om sangen fortsatt ble assosiert med Brice. Sangen ble stadig covret av andre artister, selv om ingen andre fikk like mye suksess med den som Brice og Holiday. Edith Piaf spilte den inn i 1940-årene, og det er den mest kjente tolkningen av låten i originalspråket.
Peggy Lee spilte den inn for studioalbumet I Like Men! i 1959 med et minimalistisk arrangement hvor trommene spiller en sentral rolle.
I 1965 ble «My Man» spilt inn av Barbra Streisand på albumet hennes My Name Is Barbra. Hun spilte den inn på nytt for filmmusikalen Funny Girl, som var basert på scenemusikalen Funny Girl. Hun spilte Fanny Brice i filmen og fikk god kritikk for sin tolkning av låten i filmens sluttscene. Streisand vant Oscar for beste kvinnelige hovedrolle for rolleskildringen i 1969.
Diana Ross fremførte låten på sin siste konsert som en «Supreme» i The Frontier Hotel i Las Vegas i Nevada 14. januar 1970. Opptredenen ble spilt inn og senere utgitt på konsertalbumet Farewell i 1970. Ross brukte Holidays jazz/blues-versjon i stedet for versjonene til Brice og Streisand. I 1972 spilte hun den inn igjen for filmen Lady Sings the Blues, hvor hun hadde rollen som Billie Holiday. Musikkalbumet til filmen ble en stor suksess, og Ross' rolleskildring i filmen fikk god kritikk. Hun ble nominert til en Golden Globe og en Oscar for arbeidet. Ross' andre versjon fulgte også Holidays jazz/blues-tolkning.
Whitney Houston fremførte låten under Billboard Music Awards i 1991 med et nytt jazz/pop-arrangement.
Etta James spilte inn låten for albumet Blue Gardenia i 2001.
Lea Michele har sunget låten i TV-serien Glee i episoden «Funeral». Hun hadde tidligere fremført låten under MusiCares i 2011 til ære for Barbra Streisand, som hadde blitt utnevnt til Person of the Year. Regina Spektor covret sangen for TV-serien Boardwalk Empire i 2011.
TMV-festivalen

TMV-festivalen var en kultur- og musikkfestival som ble arrangert i Trondheim i årene 1989–1996.
TMV-festivalen ble avviklet på området til nedlagte Trondhjems Mekaniske Værksted og Ørens Mekaniske Værksted, det som i dag kalles Nedre Elvehavn. TMV stod i denne sammenhengen for «Trondheim Midt i Verden» og hovedvekten var lagt på «World Music» selv om rock-artister som DumDum Boys, Betty Big Boom Band og Motorpsycho også opptrådte. Festivalen hadde et stort innslag av internasjonale artister og profilen var klart politisk. TMV-festivalen oppløste seg selv etter 1996-arrangementet etter interne stridigheter mellom de som ville legge mest vekt på det antirasistiske og kulturformidlende aspektet og de som ville drive festivalen mer som en mer kommersiell og strømlinjeformet festival.
De siste årene var Lars Olufsen (Liliedugg, Helter Skelter) daglig leder for festivalen.
Daniel Rendón Herrera

Daniel Rendón Herrera, best kjent under kallenavna «Don Mario» og «El Paisano», er en colombiansk narkotikasmugler, mafialeder og paramilitær. Han var landets mest ettersøkte narkotikasmugler fram til han ble arrestert 15. april 2009 i Antioquia nord i Colombia. Det var utlyst en dusør på to millioner amerikanske dollar for å bidra til at han ble arrestert.
Rendón betalte tidligere 6000–7000 kroner til mennene sine for hver politimann de drepte. Han var en god venn av Carlos Castaño Gil, og Rendóns kriminelle organisasjon ble døpt Heroes de Castaño («Castaños helter») til ære for ham. «Don Mario» tok over mange av smuglingsrutene til blant annet Salvatore Mancuso, Don Berna og Ramiro Vanoy, etter at disse ble arrestert og utvist fra landet.
Martin Ørnskov

Silkeborg IF

Ørnskov undertegnet en to-års kontrakt med klubben juni 2004. Kontrakten ble ytterligere forlenget med 3 nye år mai 2008.

Viking FK

Februar 2012 ble det offentliggjort at Ørnskov hadde undertegnet en kontrakt med norske Viking FK.

Brøndby IF

5. juli 2013 ble spilleren klar for en overgang til danske Brøndby IF.

Lyngby BK

Etter å ha blitt fristilt i fra sin kontrakt med Brøndby, undertegnet spilleren en 2-års kontrakt med Lyngby BK juni 2016.
Per Kristian Skulberg

Bakgrunn og yrkeskarrière

Han er født og oppvokst på gården Skulberg i Spydeberg, som eldste sønn av Anton Skulberg (1921-2012) og Randi Berg (1927-).
Skulberg har examen artium fra Askim gymnas 1970 og har medisinsk embetseksamen fra Universitetet i Oslo 1977. Han har vært allmennpraktiserende lege ved Askim legesenter siden 1979. Han tok over farsgården i 1982.

Politisk og kulturelt arbeid

Han var leder av Spydeberg Senterungdom 1972-73 og fylkesleder av Østfold Senterungdom 1973-75. Han var medlem av Spydeberg kommunestyre 1979-1987, de siste 4 årene som formannskapsmedlem. Han ble utnevnt til statsrådens personlige sekretær i Miljøverndepartementet 1984-86 og til statssekretær i Miljøverndepartementet 1990. I perioden 1986-1996 var han medlem av Statens kulturminneråd. Han deltok i kulturminnearbeid internasjonalt som President i Heritage Interpretation International fra 1991-1995.
I 1998 ble han utnevnt til statssekretær i Kulturdepartementet, først under Anne Enger og senere under Åslaug Marie Haga, fram til regjeringsskiftet i mars 2000. Han ledet styret for Norsk museum for fotografi – Preus museum 2001 – 2006, deretter var han styreleder for Eidsvoll 1814 fra 2006 til 2009. Etter museumskonsolideringen satt han som nestleder i styret for Norsk Folkemuseum fra 2010 til 2017 og i styret for Bogstad Stiftelse i samme periode. Han møtte i Kringkastingsrådet som varamedlem i perioden 2010-2017. Skulberg var nestleder i styret for Norsk Kulturarv 2011-2012. Han ble i 2006 valgt inn i representantskapet i Det Kongelige Selskap for Norges Vel. Fra 2017 er han styremedlem i Norsk Arkeologisk Selskap.
Formidling av verdiene i vår kulturarv og naturarv står sentralt i Skulbergs virke. Han har ledet Spydeberg kommunes bygdebokkomité siden 1987 og er hovedredaktør for bokserien Folk og hjem - på gamle og nye tomter. Han har vært styremedlem i Stiftelsen Spydeberg prestegård siden 2007.

Bøker

• Spydeberg kommune 2003: Folk og hjem på gamle og nye tomter. Bind 1. Hovedredaktør og medforfatter. ISBN 82-996630-1-6. pp 184.
• Østfold fylkeskommune 2009: Pax scandinavica. Hendelsene i Østfold i augustdagene 1814. ISBN 829 1932514. pp 38.
• Alveng, Dag og Skulberg, P.K. 2015: Wilse - Humanisten og hans laboratorium/The Humanist and his Lab. Oktober forlag. ISBN 978-82-495-1357-4. pp 120.

Artikler

• Enalapril, atenolol, and hydrochlorothiazide in mild to moderate hypertension. A comparative multicentre study in general practice in Norway (medforfatter). Lancet. 1986 Apr 19;1(8486):872-5.
• Jørum E, Kleggetveit PI og Skulberg PK.: Complex regional pain syndrome following viper-bite. Scandinavian Journal of Pain 2016;10:15-18 a  Section of Clinical Neurophysiology, Dept of Neurology, Oslo University Hospital-Rikshospitalet, Oslo, Norway,b Askim Medical Center, Askim, Norway.
Tonkinbukten

Tonkinbukten (eller Beibubukten) er en utløper av Sør-Kina-havet. Navnet er avledet av den vietnamesiske landsdelen  Tonkin.
Øya Hainan (en egen kinesisk provins) og Leizhouhalvøya (tilhører Guangdongprovinsen) avgrenser Tonkinbukten i øst. I nord ligger den kinesiske provinsen Guangxi, og i vest er Vietnam. Mot sør åpner bukten seg mot resten av Sørkinahavet. Mellom Leizhou og Hainan er Qiongzhoustredet.
Bukten er omkring 90 000 km² stor. Største dybde er bare 68 m. Den røde flod munner ut i bukten. De viktigste havnebyene er Haiphong i Vietnam, Beihai (Peihai) på det kinesiske fastland, og Haikou på Hainan (mot  Qiongzhoustredet).
En av de mest kjente severdighetene i bukten er Halongbukten i Vietnam.
Det alternative navnet Beibubukten (Bei Bu = «Nordbukten») har begynt å få gjennomslag fordi Tonkin på en rekke asiatiske språk også kan bety Tokyo.
Nytt Liv Media

Nytt Liv Media er en mediebedrift som har sitt hovedkontor i Stavanger og som er 100 % eid av Norsk Luthersk Misjonssamband.

Nytt Liv Media Radio

Nytt Liv Media radio startet opp med sendinger i Stavanger i 1982. Opp gjennom årene har det vært flere kristne lokalradioer i Stavanger, men Nytt Liv Media er i dag den eneste stasjon i Stavanger med daglige sendinger.
Nytt Liv Media Radio sender 51 timer pr. uke på FM 100,5. Radioen har konsesjon i Stavanger og Sola kommuner, men dekker også store deler av Randaberg, Sandnes, Klepp, Time, Hå, Finnøy, Rennesøy, Kvitsøy, Karmøy, Strand og Forsand.

Nytt Liv Media TV

I 1997 kom tanken om å starte produksjon av TV-programmer, og den første sendingen gikk på lufta via TVVest sin kanal 27. desember 1997, senere ble de sendt på NRK2. Sendingene ble avviklet 1. mai 2007 da NRK2 sa opp avtalen med de som hadde konsesjon for lokal-TV for å starte det nye digitale bakkenettet. Nytt Liv Media-TV sendte 1 time pr. uke og nådde potensielt 300.000 seere i Rogaland.
America (slekt)

Utseende

Middelsstore, slanke, blanke, brune til svarte trebukker, ofte med metallisk glans, dekkvingene gjerne med lyse tegninger. Antennene er nokså kraftige og lengre enn kroppen, det innerste leddet forstørret. Hodet er rundet, pronotum sekskantet med en pigg midt på hver sidekant, lengre enn bredt. Dekkvingene er jevnbrede, beina middels lange med litt fortykkede lår.

Levevis

Som andre trebukker lever larvene av de fleste artene i død ved. De voksne billene er oftest nattaktive.

Utbredelse

Slekten er utbredt fra Nicaragua i nord til Peru i sør.
Passiv hivkompensator

En passiv hivkompensator er en enhet som brukes til å redusere påvirkning av bølger ved løfte- og boreoperasjoner. Den passive hivkompensatoren er en myk fjær som benytter vibrasjonisolering for å redusere bølgenes påvirkning.

Prinsipp

Den passive hivkompensatoren består av en hydraulisk sylinder og en gassakkumulator. Når stempelstangen strekkes ut reduseres det totale gassvolumet, og dermed komprimeres gassen som igjen øker trykket som virker på stempelet. Kompresjonsforholdet er lavt for å sikre lav stivhet. En godt designet passiv hivkompensator kan oppnå virkningsgrader på over 80 %.

Virkningsgrad for en passiv hivkompensator brukt til subsealøft

Den passive hivkompensatoren er i denne beregningen koblet til krankroken. Newtons andre lov brukes for å beskrive akselerasjonen av nyttelasten:
Der
 - er massen av nyttelasten
 - er tilleggsmassen
 - er akselerasjonen til nyttelasten
 - er stivheten til den passive hivkompensatoren
 - er den vertikale posisjonen til nyttelasten
 - er bølgeamplituden
 - er bølgenes vinkelfrekvens
 - er tiden

Dersom vi ignorerer den transiente løsningen vil vi finne at forholdet mellom amplituden av nyttelasten og bølgeamplituden er:

For å forenkle uttrykket det er vanlig å innføre  som systemene naturlige frekvens, definert som:

Vi får da følgende uttrykk for forholdet:
Overførnarheten  er definert som:

Til slutt er virkningsgraden definert som:

Beregning av kompensatorstivhet

Stivheten til en passiv hivkompensator er gitt ved:
Der
 - er gasstrykket ved likevekt
 - er stempelarealet
 - er slaglengden
 - er kompresjonsforholdet
 - er den adiabatiske eksponenten
Produket av  svarer til den neddykkede vekten av nyttelasten. Som vi ser av uttrykket er det klart at lave kompresjonsforhold samt lang slaglengde gir lav stivhet.
Fram (krater)

Fram er et nedslagskrater som Mars-roveren Opportunity besøkte på Mars på Sol 84 (24. april 2004). Krateret er lokalisert på Meridiani Planum, ca. 450 meter øst for Eagle-krateret og ca. 250 meter vest for Endurance-krateret. . 
Fram er omtrent 8 meter brett, og er oppkalt etter det norske skipet «Fram», som ble brukt i ekspedisjoner i Arktis og Antarktis av de norske utforskerne Fridtjof Nansen, Otto Sverdrup, Oscar Wisting og Roald Amundsen mellom 1893 og 1912.
Vestibyle

Vestibyle er en inngangshall i en bygning, ofte for mottagelse av gjester, for eksempel rom for ekspedisjon i et hotell.
Ordet kommer av det latinske vestibulum (forhall, forrom). Vestibulum var inngangspartiet i det antikke borgerhus, domus.
.cc

Historie

Domenet ble opprinnelig tildelt eNIC Corporation i Seattle (USA) av IANA i oktober 1997. eNIC administrerte og markedsførte dette toppnivådomenet med betydelig suksess, med sikte på å bli det «nest største TLD registreringsselskapet i USA nest etter Verisign» ifølge Brian Cartmell, grunnlegger og toppsjef for eNIC, som vitnet for det amerikanske senatet den 4. februar 2001, i forbindelse med «Styringen av domenenavnsystemet av ICANN (Internet Corporation for Assigned Names and Numbers)».
Ruak

Ruak (แม่น้ำรวก) er en grenseelv mellom Thailand og Burma. Den har sine kilder i staten Shan i Burma, og blir grenseelv mellom Thailand og Burma der den møter elven Mae Sai ved Thailands nordligste punkt. Den bukter seg deretter østover til den tømmer seg i Mekong ved Ban Sop Ruak i Tambon Wiang i Amphoe Chiang Saen i provinsen Chiang Rai. Grenseseksjonen av elven er 26.75 km lang.
Fargenavn

Rødløk

Rødløken har blitt oppkalt etter rødfargen til tross for at den er lilla, og dette grunner i at lilla er et nyere ord enn rød. Navnet rødløk er eldre enn 1520, mens fargenavnet lilla først kom ca. 300 år senere, og ble brukt for første gang i en svensk bok i 1819.

Behov for mer presise fargenavn

Etterhvert ble det både vanskelig og umulig å beskrive de millioner av fargenyanser som finnes med slike navn. 
Dessuten er slike navn, ikke helt presise og kan lett oppfattes ulikt. Samme fargenavn kan hos to forskjellige produsenter, brukes om to litt forskjellige fargenyanser. Derfor er det i dag utarbeidet et system på navngivning av en farge. Den kjemiske betegnelse på en farges sammensetning kan angis med en tallkode (CIE). Skal en kjøpe en maling hos fargehandleren brukes Natural Color System (NCS) fargesystemet, som er en kode bestående av tall og bokstaver.

Å oppfatte farger

Nyere vitenskap har funnet ut at menneskets øye ikke oppfatter lys på den samme måten som vi blander maling i ulike farger. Det menneskelige øyet oppfatter det reflekterte lyset fra malingen og ikke den fysisk blandede fargen. Et menneske oppfatter fargene fordi lyset som kommer inn i øyet har ulike frekvenser. Et eksempel er, en rødmalt vegg som blir gråsvart i dempet belysning, og i farget belysning får den røde veggen en annen farge enn rød. 
Det vil si at et menneskets opplevelse av en farge ikke bare er avhengig av en vitenskapelig definert verdi på en farge, men også omgivelser, erfaringer, lyset, mørke, fargesymbolikken og mye mer. Det finnes flere teorier om fargeopplevelser, mest kjent er Goethe og Itten.
Scandinavia 4

Scandinavia 4 er et musikkalbum fra Scandinavia, utgitt i 1993. Albumet ble arrangert og produsert av Steinar Storm Kristiansen.
Frifunk

Frifunk (eller Free-Funk) er en kombinasjon av avantgardistisk jazz med funk som utviklet seg på 1970-tallet. Representanter for sjangeren er for eksempel Ornette Coleman og hans Prime Time-gruppe, Ronald Shannon Jackson og hans gruppe Decoding Society, Jamaaladeen Tacuma og hans gruppe Spectacle og James «Blood» Ulmer. Musikken har hatt innflytelse på M-Base-sjangeren.